Jim Campbell
jwcampbell@gmail.com
Daniel Neel
dneelyep@gmail.com
sampo555
sampo_75 [at] windowslive [dot] com 2012.
Valto Wirkola
valto [dot] wirkola [at] yahoo [dot] com 2008, 2010
Tommi Vainikainen
thv [at] iki [dot] fi 2006.

# Tekstin korvaaminen

Tekstin muokkaaminen voi välillä olla hidasta. Ajan säästämiseksi gedit sisältää Korvaustoiminnon, joka auttaa tietyn tekstin korvaamisessa toisella.

# Tekstin korvaaminen geditissä

Avaa korvaustyökalu valitsemalla Etsi Korvaa tai paina Ctrl H.

Kirjoita korvattava teksti Hakusana-kenttään.

Kirjoita uusi, korvaava teksti Korvaava merkkijono -kenttään.

Kun alkuperäinen ja korvaava teksti on annettu, valitse haluamasi korvaustapa:

Korvataksesi vain seuraavan osuman, napsauta Korvaa.

Korvataksesi kaikki osumat, napsauta Korvaa kaikki.

Ole varovainen käyttäessäsi Korvaa kaikki -toimintoa. Se vaikuttaa aina koko asiakirjaan eikä se korosta korvattavia tekstinpätkiä etukäteen.

# Lisäasetukset

## Huomioi kirjainkoko

Kirjainkoon huomiointi määrittää, onko kirjainkoolla merkitystä. Jos tämä asetus on valittu, kirjainkoko vaikuttaa haun tuloksiin. Jos ei, kirjainkoolla ei ole merkitystä.

## Etsi kokonaista sanaa

Määritä, etsitäänkö kokonaisia sanoja vai myös sanojen osia. Esimerkiksi, jos hakusana on "ja", sana "ja" täsmäisi hakuun, mutta sanat "kirja" ja "kirjain" eivät.

## Etsi taaksepäin

Tämän valinnan ollessa valittuna, haku suoritetaan takaperin eli etsitään edellistä vastaavuutta seuraavan sijasta.

## Jatka alusta

Kun Jatka alusta -asetus on valittuna ja haku- tai korvaustoiminto pääsee asiakirjan loppuun, gedit jatkaa kyseistä toimintoa asiakirjan alusta. Tällä voit varmistaa, että haku tai korvaus suoritetaan aina asiakirjan alusta loppuun saakka.