Jim Campbell
jwcampbell@gmail.com
Szín választása párbeszédablakból, és a hexa kódjának beszúrása
Kelemen Gábor
kelemeng at gnome dot hu 2007, 2008, 2009, 2010, 2011, 2012.
Őry Máté
orymate at gmail dot com 2007, 2008.

# Színpipetta

A színpipetta bővítmény segít beszúrni a színeket képviselő karakterkódokat. Ez egyszerűbbé teszi a megfelelő szín kiválasztását és használatát programjaiban.

A Színpipetta bővítmény engedélyezéséhez válassza a Szerkesztés Beállítások Bővítmények Színpipetta lehetőséget.

A színpipetta megnyitásához és használatához:

Vigye a kurzort arra a pontra a dokumentumban, ahová be szeretné szúrni a színkódot.

Válassza az Eszközök Válasszon színt menüpontot. Ekkor megjelenik a színpipetta ablak.

Ha a kiválasztani kívánt szín látható a képernyőn, akkor kattintson a pipetta ikonra.

Az egérmutató megjelenése megváltozik, és pipetta alakú lesz.

A pipetta használatával kattintson a kívánt színt tartalmazó képernyőterületre. A szín színkódja megjelenik a színpipetta ablakban.

A színkód dokumentumba szúrásához nyomja meg a Beszúrás gombot. A kód a kurzor helyére lesz beszúrva.

A színpipetta bezárásához nyomja meg a Bezárás gombot.

A színt finomhangolhatja az Árnyalat, Telítettség, Vörös, Zöld és Kék értékek módosításával.

Ezen kívül a színeket mentheti a színes négyzetek egyikére kattintva a színpipettában, és a Szín mentése ide kiválasztásával. Ez egyszerűbbé teszi a gyakran használt színek későbbi beszúrását.