Джим Къмпбел
jwcampbell@gmail.com 2011
Редактиране на документ на множество места наведнъж
Ростислав „zbrox“ Райков
zbrox@i-space.org 2005
Красимир Чонов
mk2616@abv.bg 2011, 2012
Александър Шопов
ash@kambanaria.org 2012.

# Множествено редактиране

Приставката Множествено редактиране ви позволява да редактирате документ на множество места едновременно. Това може да е полезно, когато трябва да свършите досадни редакторски задачи. За да включите приставката, изберете Редактиране Настройки Приставки Множествено редактиране.

След като включите приставката, включете режима „Множествено редактиране“ като натиснете Ctrl Shift C или изберете Редактиране Множествено редактиране. Можете да изберете местата във вашия документ, които искате да редактирате.

За отбелязване на текст за редактиране:

Поставете курсора в началото на текста.

Натиснете Ctrl E.

Преместете курсора в края на текста и отново натиснете Ctrl E.

Повторете стъпките колкото пъти е необходимо.

След като отбележите желаните места в текста, можете да започнете редактирането.

За да премахнете отбелязването на текста за редактиране, натиснете клавиша Esc. При следващото натискане на клавиша Esc, режимът „Множествено редактиране“ ще бъде изключен.