Jim Campbell
jwcampbell@gmail.com
Daniel Neel
dneelyep@gmail.com
Kelemen Gábor
kelemeng at gnome dot hu 2007, 2008, 2009, 2010, 2011, 2012.
Őry Máté
orymate at gmail dot com 2007, 2008.

# Szöveg cseréje

A szöveg szerkesztése időigényes lehet. Az időspórolás érdekében a gedit tartalmazza a Csere funkciót, amely segíti a szövegrészek keresésében és helyettesítésében.

# Szöveg cseréje a geditben

A Csere eszközt a Keresés Csere menüpont kiválasztásával, vagy a Ctrl H kombináció megnyomásával indíthatja el.

A cserélni kívánt szöveget írja be a „Keresés erre” mezőbe.

Az új helyettesítő szöveget írja be a „Csere ezzel” mezőbe.

Az eredeti és helyettesítő szöveg megadása után válassza ki a kívánt cserebeállításokat:

A következő előfordulás cseréléséhez kattintson a Csere gombra.

A dokumentumban lévő összes előfordulás cseréléséhez kattintson az Összes cseréje gombra.

Az Összes cseréje funkciót óvatosan használja. Az Összes cseréje funkció a teljes szövegfájlon működik, és nem teszi lehetővé azon szövegrészek kiemelését, amelyen a csere funkció végrehajtásra kerül.

# További beállítások

## Kis- és nagybetű

A Kis- és nagybetű beállítással megadhatja, hogy a keresés megkülönböztesse-e a kis- és nagybetűket. Ha ez be van jelölve, akkor a keresés megkülönbözteti a kis- és nagybetűket, ellenkező esetben nem.

## Csak teljes szóra

Ezen beállítással megadható, hogy adott szóra más szavak töredékeit kizárva szeretne-e keresni. Ha például az „és” szót keresi, és ez a beállítás be van jelölve, akkor az „és” szót megtalálja, de a „kötés” vagy a „késik” szót már nem.

## Keresés visszafelé

Ez a beállítás azonosan működik az Előző keresése paranccsal. Ha a találatokat a vége felől az eleje felé szeretné bejárni, akkor jelölje be ezt a négyzetet.

## Körbe

Ha a körbe négyzet be van jelölve, akkor a gedit a keresés/csere műveletet újraindítja a fájl elejétől, miután elérte a fájl végét. Ez biztosítja, hogy a keresés/csere művelet a teljes fájlra végrehajtásra kerüljön.