Jim Campbell
jwcampbell@gmail.com 2011
Egy dokumentum szerkesztése egyszerre több helyen
Kelemen Gábor
kelemeng at gnome dot hu 2007, 2008, 2009, 2010, 2011, 2012.
Őry Máté
orymate at gmail dot com 2007, 2008.

# Párhuzamos szerkesztés

A Párhuzamos szerkesztés bővítmény lehetővé teszi a dokumentum szerkesztését egyszerre több helyen. A bővítmény engedélyezéséhez válassza a Szerkesztés Beállítások Bővítmények Párhuzamos szerkesztés lehetőséget.

A bővítmény engedélyezése után kapcsolja be a párhuzamos szerkesztés módot a Ctrl Shift C billentyűkombináció megnyomásával, vagy a Szerkesztés Párhuzamos szerkesztési mód menüpont kiválasztásával. Ezután kiválaszthatja azokat a pontokat a fájlban, ahol el szeretné kezdeni a szerkesztést.

Szerkesztési pontok beszúrásához a fájlba:

Vigye a kurzort az első kívánt szerkesztési pontra.

Nyomja meg a Ctrl E billentyűkombinációt.

Vigye a kurzort a következő szerkesztési pontra, és nyomja meg újra a Ctrl E billentyűkombinációt.

Folytassa a szerkesztési pontok beszúrását; tetszőleges számút vehet fel.

Miután beszúrta az összes szerkesztési pontot, végrehajthatja a kívánt szerkesztéseket.

A szerkesztési pontok eltávolításához nyomja meg az Esc billentyűt. Ez eltávolítja az összes szerkesztési pontot. Az Esc billentyű ismételt megnyomása kikapcsolja a párhuzamos szerkesztési módot, és a szerkesztő visszatér a normális állapotába.