Даниел Нийл
dneelyep@gmail.com
Джим Къмпбел
jwcampbell@gmail.com
Автоматично вмъкване на етикети, низове и специални знаци в документ
Ростислав „zbrox“ Райков
zbrox@i-space.org 2005
Красимир Чонов
mk2616@abv.bg 2011, 2012
Александър Шопов
ash@kambanaria.org 2012.

# Списък с етикети

Приставката Списък с етикети ви позволява да вмъквате често използвани етикети и специални знаци от списък в страничния панел. Приставката може да вмъква етикети и специални знаци за HTML, XHTML, XSLT, XUL и LaTeX.

# Използване на приставката за списък с етикети

За да използвате приставката Списък с етикети трябва да я включите и да активирате списъка с етикети в страничния панел.

## Включване на приставката

Можете да включите приставката като изберете Редактиране Настройки Приставки Списък с етикети. След като включите приставката, можете да я използвате като изберете Изглед Страничен панел или като натиснете F9.

Първоначално страничният панел показва списък с отворените документи, така че, за да видите Списък с етикети, трябва да щракнете на раздела с икона „+“ в страничния панел. Иконата ще изглежда подобно на тази:

## Вмъкване на етикети и специални знаци

Списък с етикети използва падащо меню, от което можете да изберете измежду различни видове етикети. Например една от опциите е HTML — етикети.

За да вмъквате етикети, направете следното:

Преместете курсора на мястото, на което искате да поставите етикет или специален знак.

В горната част на страничния панел от падащото меню изберете желания тип етикет.

Превъртете списъка с етикети, за да откриете търсения етикет.

Щракнете двукратно върху етикета в списъка.

Избраният етикет или специален знак ще се покаже в документа.

# Съвети за Списък с етикети

Също можете да вмъкнете етикет като натиснете Enter или Shift Enter.

Натискането на клавиша Enter ще вмъкне етикета в позицията на курсора и после ще върне фокуса върху документа. Натискането на Shift Enter ще вмъкне етикета в позицията на курсора, но ще остави фокуса върху Списъка с етикети.

Можете предварително да видите какъв текст ще бъде вмъкнат като натиснете думата Преглед в долната част на страничния панел.